கிடைத்துவிட்டாள். கிடைத்த நாள்: ஜனவரி 12, 2025 அதிகாலை. இது அதிகாரப்பூர்வமான தகவல். Special Force அமைத்து நேற்று முழுவதும் சற்று நேரம் கூட அயராமல் தேடிய காவல் துறைக்கு நன்றி.

காலையில் முகநூலில் இந்த பதிவை பார்த்தவுடன் பெற்றோர்களிடம் உண்மையான தகவல்தானா என கேட்டுத்தெரிந்து கொண்டேன். பெற்றோர்கள் ஏற்கனவே 1098 உதவி எண்ணுக்கு தகவல் தெரிவித்திருந்தனர். 
பின்னர் வட சென்னை மாவட்ட குழந்தைகள் பாதுகாப்பு அதிகாரிக்கும், வட சென்னை மாவட்ட குழந்தை நல குழுமத்திற்கும் தகவலை தெரிவித்தேன். பின்னர் H8 காவல் ஆய்வாளர் திருமிகு. ரஜினேஷ் அவர்களிடம் பேசினேன். அவர் FIR போட்டு விட்டு தேடுதல் பணியில் ஈடுபட்டு இருந்தது தெரிய வந்தது. இரவு முழுக்க தேடிக்கொண்டு இருக்கிறோம் என்றார். அதன் பின்னர் சென்னை காவல் ஆணையர் அலுவகத்தில் DC அவர்களை சந்தித்து புகார் கொடுத்தனர். காவல் ஆணையர் அலுவகத்தில் காவல் கரங்களின் இன்ஸ்பெக்டர் திருமிகு. Mary Raju அவர்களிடம் தெரிவித்தேன். அவர் பெற்றோரை காவல் ஆணையர் அலுவலகத்தில் சந்தித்து பேசினார், மகள் கிடைக்க அனைத்து வகையிலும் உதவினார். அதேப் போல திருவொற்றியூர் தொகுதி சட்டமன்ற உறுப்பினர் தரப்பில் இருந்தும் முயற்சி மேற்கொண்டனர். போதை பொருள் ஒழிப்பு மற்றும் தடுப்பு பிரிவின் காவல் கண்காணிப்பாளர் ஐயா திருமிகு. A.Myilvaganan அவர்களுக்கும் தகவல் தெரிவித்தேன். நம் நண்பர்கள் Kavitha Madhavan னின் நண்பர்களும் உடனிருந்தனர். நான் தொலைபேசி வழியாக வழிகாட்டி கொண்டே இருந்தேன். அனைவரின் கூட்டு முயற்சியாலும், காவல் துறையின் சீரிய நடவடிக்கையாலும் குழந்தையை மதுரை மாட்டுத்தாவணி பேருந்து நிலையத்தில் மீட்டு விட்டனர். 

பெற்றோர்கள் என்னிடம் செய்தியை உறுதி செய்தவுடன் காவல் காரங்களின் காவல் ஆய்வாளர் மேரி மேடம் குழந்தை கிடைத்த விவரத்தை அதிகாரப் பூர்வமாக உறுதி செய்தார்.

தயவு செய்து தவறான தகவல்கள் எதையும் பதிவிட வேண்டாம். குறிப்பாக ஊடக நண்பர்களும் இந்த நேரத்தில் Juvenile Justice Act -ஐ கருத்தில் கொண்டு பிள்ளையின் identity -ஐ காக்க வேண்டும். முகநூலிலும் இனிமேல் குழந்தையின் புகைப்படத்தை நேரடியாக பதிவிட வேண்டாம். குழந்தையின் மனநிலையையும் பெற்றோர்களின் மனநிலையையும் கருதி அவர்களோடு இந்த நேரத்தில் துணை நிற்போம். 

என் சார்பாகவும், குழந்தையின் பெற்றோர்கள் சார்பாகவும் சிறப்பாக செயல்பட்ட காவல் துறைக்கு நன்றிகள்.

குழந்தைக்காக முயற்சி செய்த அனைத்து முகநூல் நண்பர்களுக்கும் நன்றிகள்.

Shared post 💫